Publication: Magyar Közlöny
Issue: MK-2007-43 (Year: 2007, Number: 43)
Era: 2004-2010
Section: Melléklet az 1023/2007. (IV. 5.) Korm. határozathoz
Paragraph Index: 79

3. STRATÉGIAI ALAPELVEK A célok megvalósításához a Kormány az alábbi stratégiai alapelveket érvényesíti: – a költségvetésből minőségi kritériumok alapján finanszírozza a tudományos kutatási (különösen a tiszta alapkutatási) témákat, – a nem (közvetlenül) gazdasági célokat követő tudományos tevékenység céljaira rendelkezésre álló közfinanszírozású támogatásokat – kivéve az infrastruktúra fenntartására szolgálókat – nyílt pályázati rendszerben osztja el, – a finanszírozási modellek kialakítása során tekintettel kell lenni a konvergencia programra, mint a stratégia megvalósításának pénzügyi keretrendszerére, valamint a források szerkezetét átrendező államreformra, – a tudományos tevékenység szerves részeként kezeli a tudás átörökítését, a felsőoktatási intézmények kutatásait, – a megfelelő szakismeretre építve megvalósítja a közfinanszírozású támogatások felhasználásának rendszeres ellenőrzését és független értékelését, ezek alapján gondoskodik a hatékonyság folyamatos javításáról, – a költségvetés lehetőségeihez igazodva biztosítja a nemzeti hagyományok értékeinek kutatásához szükséges stabil feltételeket, – a kutatás-fejlesztési infrastruktúra, és intézményrendszer fejlesztésének finanszírozásában partnerként működik együtt a vállalatokkal, Stratégiai alapelvek: – minőség – nyílt elosztás – konvergencia, államreform – a tudás átörökítése – az ellenőrzés nyilvánossága – nemzeti hagyományok – együttműködés – a szellemi és anyagi erőforrások fókuszálásával, a felhasználás optimalizálásával elkerüli az erőforrások szétaprózódását, javítja a hatékonyságot, – a K+F eredmények fokozott gazdasági és társadalmi hasznosítása megalapozza a piacképes termékek, szolgáltatások létrehozását és piacra juttatását, illetve a magas színvonalú közszolgáltatásokat, – a régiókban működő vállalatok innovációs aktivitásának ösztönzésével, és az igényeikhez rugalmasan alkalmazkodó innovációs szolgáltató hálózatok kiépítésével segíti a régiók európai felzárkózását. – fókuszálás – hasznosítás – regionalitás 2007/43. szám

Source: https://magyarkozlony.hu/hivatalos-lapok/edcb63ce27823c6b18ac97d2ff90d7ee9ab64d5e/dokumentumok/2b47faed56236df92ff1744da42f3bdfa9aaf84b/letoltes